A obținut prima sa medalie la o competiție majoră, aurul, la Campionatul European din 2001 de la Koblenz, învingându-l în finală pe polonezul Adam Krzesiński cu scorul de 15–6. În anul următor a creat surpriza: a ajuns în finală, unde a trecut într-un minut și 37 de secunde de germanul André Weßels, dublu campion mondial de juniori, scorul fiind încă o dată de 15–6. Nu a putut reedita performanța în 2002, fiind învins la limită în finală de germanul Peter Joppich. Totuși, a obținut aurul pe echipe, după ce Italia a bătut China în finală.